b'\n_START_ARTICLE_\nAntonigade (K\xc3\xb8benhavn)\n_START_PARAGRAPH_\nAntonigade er en gate i K\xc3\xb8benhavns indre by, som i middelalderen gikk under navnet Lille Pilestr\xc3\xa6de. _NEWLINE_Navnet har gaten etter Antonistr\xc3\xa6de, navngitt etter to bebyggede parseller, som l\xc3\xa5 omtrent hvor hj\xc3\xb8rneeiendommen Silkegade 6-8 ligger i dag (Bikuben). Disse tilh\xc3\xb8rte frem til reformasjonen antonitterklosteret i Pr\xc3\xa6st\xc3\xb8, en avlegger av M\xc3\xa5rk\xc3\xa6r kloster._NEWLINE_Da gaten ble utvidet p\xc3\xa5 1800-tallet, kom den n\xc3\xa5v\xc3\xa6rende navneformen i bruk. I gaten skal det p\xc3\xa5 1800-tallet ha bodd dreiere og b\xc3\xb8rstenbindere. Antonigade nr. 3 og 7 er begge oppf\xc3\xb8rt f\xc3\xb8r 1712, men siden ombygget. Den senere stadsarkitekt Hans Wright (1854\xe2\x80\x931925) tegnet en politistasjon i nr. 11, som var virksom frem til 1990-91, hvoretter bygningen ble ombygget til kontorer.'